CELEX: 62019CA0199
Language: da
Date: 2020-07-09 00:00:00
Title: Sag C-199/19: Domstolens dom (Niende Afdeling) af 9. juli 2020 — RL sp. z o.o. mod J.M. (anmodning om præjudiciel afgørelse fra Sąd Rejonowy dla Łodzi-Śródmieścia w Łodzi — Polen) (Præjudiciel forelæggelse – bekæmpelse af forsinket betaling i handelstransaktioner – direktiv 2011/7/EU – begrebet »handelstransaktion« – levering af tjenesteydelser – artikel 2, nr. 1) – lejekontrakt – periodiske betalinger – betalingsplaner, der tillader, at det skyldige beløb betales i rater – artikel 5 – rækkevidde)

31.8.2020   
            
            
               DA
            
            
               Den Europæiske Unions Tidende
            
            
               C 287/9
            
         
      Domstolens dom (Niende Afdeling) af 9. juli 2020 — RL sp. z o.o. mod J.M. (anmodning om præjudiciel afgørelse fra Sąd Rejonowy dla Łodzi-Śródmieścia w Łodzi — Polen)
      (Sag C-199/19) (1)
      
      (Præjudiciel forelæggelse - bekæmpelse af forsinket betaling i handelstransaktioner - direktiv 2011/7/EU - begrebet »handelstransaktion« - levering af tjenesteydelser - artikel 2, nr. 1) - lejekontrakt - periodiske betalinger - betalingsplaner, der tillader, at det skyldige beløb betales i rater - artikel 5 - rækkevidde)
      (2020/C 287/12)
      Processprog: polsk
      
         Den forelæggende ret
      
      Sąd Rejonowy dla Łodzi-Śródmieścia w Łodzi
      
         Parter i hovedsagen
      
      
         Sagsøger: RL sp. z o.o.
      
         Sagsøgt: J.M.
      
         Konklusion
      
      
                  1)
               
               
                  Artikel 2, nr. 1), i Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner skal fortolkes således, at en kontrakt, hvis primære ydelse består i en overladelse af en fast ejendom til midlertidig benyttelse mod vederlag, såsom en lejekontrakt vedrørende et erhvervslokale, udgør en handelstransaktion, som indebærer en levering af tjenester i denne bestemmelses forstand, forudsat at denne transaktion gennemføres mellem virksomheder eller mellem virksomheder og offentlige myndigheder.
               
            
                  2)
               
               
                  Når en tidsbegrænset eller tidsubegrænset kontrakt, der fastsætter en periodisk betaling med på forhånd fastsatte mellemrum — såsom den månedlige husleje i en lejekontrakt vedrørende et erhvervslokale — er omfattet af det materielle anvendelsesområde for direktiv 2011/7 som en handelstransaktion, der indebærer levering af tjenester mod vederlag som omhandlet i dette direktivs artikel 2, nr. 1), skal artikel 5 i samme direktiv fortolkes således, at for at en sådan kontrakt ved manglende betaling på forfaldsdatoen kan udløse en ret til de renter og den kompensation, der er fastsat i det nævnte direktivs artikel 3 og 6, skal denne kontrakt ikke nødvendigvis anses for at udgøre en aftale om en betalingsplan, der tillader, at det skyldige beløb betales i rater i denne artikel 5’s forstand.
               
            
         (1)  EUT C 164 af 13.5.2019.